ජපානය හා යුරෝපා සංගමය ඉරාන බොරතෙල් ආනයනය සියයට පහළොවකට කප්පාදු කිරීම මත අමෙරිකා එක්සත් ජනපදයෙන් ඔවුනට සහනාධාර ලබාදුන් පරිදි ශ්‍රි ලංකාවටද සහනාධාරයක් ලබාදෙනු ඇතැයි රජය අපේක්ෂා කරයි.මේ වසරේදී ඉරානයෙන් කෙරෙන බොරතෙල් ආනයනය අඩුකර ඒ වෙනුවට ඕමානයෙන් හා සවුදි අරාබියෙන් තෙල් ආනයනය කිරීමට අවශ්‍ය කටයුතු රජය විසින් ගෙන ඇත.ලබන වසරට ශ්‍රි ලංකාවට අවශ්‍ය කරන තෙල් ප්‍රමාණය සපයා ගැනීමට අවශ්‍ය සියලුම පියවර මේවන විටද රජය විසින් ගෙන ඇතැයි බලධාරියෙකු දිනමිණට පැවසීය..